《泺州》
清代·黄曾

翠岩如画护重城，亭堠无烟久洗兵。路入临榆疑塞尽，水经孤竹觉流清。

猎鱼队小寻西堰，射虎山高问北平。风雪一鞭归未得，海天愁煞暮笳声。

作者简介：清浙江钱塘人，字菊人。道光十二年举人，官香河知县。极意为诗，有俗客来不作，在簿书旁不作，非有可传可诵之句亦不作。守律极严，措语极工。有《瓶隐山房诗钞》。